དེའི་ཕྱིར་བསྟན་བཅོས་ཀྱི་རྩ་ཆེ་ཆུང་ནི་གླེགས་བམ་མཐུག་པོ་ཡིན་མིན་དང་ཤོག་གྲངས་མང་ཉུང་གི་སྒོ་ནས་འཇོག་པ་ཞིག་མ་ཡིན་ཏེ།ཉིང་དགོས་གྱ་ནོམ་པ་མེད་པའི་དོན་མེད་ཀྱི་བསྟན་བཅོས་ཁ་ཤས་ལ་ཤོག་གྲངས་བརྒྱ་ཕྲག་སྟོང་ཕྲག་དུ་མ་ཡོད་པའི་ཕྱིར།ཇོ་བོ་རྗེས་ལམ་སྒྲོན་གྱི་བསྟན་བཅོས་དེ་བརྩམས་རྗེས་ཤོག་ལྷེ་སྣེ་རིང་གསུམ་གྱི་སྟེང་ལ་བྲིས་ནས་རྒྱ་གར་དུ་བསྐུར་བ་ན།པཎྜི་ཏ་ཐམས་ཅད་ཀྱི་གྲལ་སྔ་ནས་རེ་རེར་བཀླགས་ཏེ་རིམ་བཞིན་གྲལ་མགོ་ལ་སླེབས་པ་ན་ཐམས་ཅད་ཧ་ལས་ཏེ་ཇོ་བོ་བོད་དུ་ཕེབས་པ་ཤིན་ཏུ་ནས་ལེགས།བོད་དུ་མ་ཕེབས་ན་འདི་འདྲའི་བསྟན་བཅོས་ཁ་གསལ་ཞིང་དོན་ཟབ་པ་ཞིག་མི་རྩོམ་ཞེས་པཎྜི་ཏ་ཐམས་ཅད་ཀྱིས་ཚད་མར་བྱས་སོ།།